Ritratt: Uffiċċju Dr Josianne Cutajar, MEP .td_uid_2_602c082587eb3_rand.td-a-rec-img{text-align:left}.td_uid_2_602c082587eb3_rand.td-a-rec-img img{margin:0 auto 0 0} F'intervent li għamilt dwar ir-regolamenti tal-Għajnuna mill-Istat biex gżejjer u żoni marittimi fl-Ewropa jirkupraw mill-effetti tal-COVID-19, insistejt li l-limiti de minimis ta' bħalissa għandhom jiżdiedu b'mod permanenti. Sejjaħt għal aktar flessibbiltà biex jitqiesu b'mod xieraq iċ-ċirkostanzi ta' żvantaġġ li għandhom gżejjer bħal Malta u Għawdex u n-negozji li joperaw minnhom. Tlabt għal diskussjoni aperta dwar ir-rwol tar-regoli dwar l-Għajnuna mill-Istat fil-qagħda preżenti ta' kriżi ekonomika fil-kontinent. Sħaqt dwar il-ħtieġa ta' regoli dwar l-Għajnuna mill-Istat aktar flessibbli fir-rigward ukoll tat-trasport bil-baħar, billi l-kriterji preżenti mhix qegħdin iqisu bizzejjed l-kuntesti speċifiċi tal-lokal u mhux dejjem jgħinu biex l-iżvantaġġ ġeografiku li jeffettwa lill-gżejjer jingħeleb. Din is-sitwazzjoni tgħodd b'mod dirett għat-trasport bejn Malta u Għawdex. F'dibattitu importanti koordinat mill-Intergroup dwar l-Ibħra, Xmajjar, Gżejjer u Żoni tal-Kosta fi ħdan il-Parlament Ewropew (SEARICA), insistejt li żvantaġġi permanenti jitolbu soluzzjonijiet fit-tul u l-qagħda speċjali tal-gżejjer għandha tiġi rikonoxxuta darba għal dejjem. Esprimejt ukoll it-tħassib tiegħi dwar x'se jiġri ladarba l-Qafas Temporanju preżenti għall-Għajnuna mill-Istat jiskadi. Ma tkunx idea ħażina li nikkunsidraw perjodu li fih dan il-Qafas Temporanju jispiċċa b'mod gradwali u li matulu niżguraw ritorn lejn in-normalità ġdida li jkun wieħed progressiv u mingħajr skossi. Ġbidt l-attenzjoni ta' dawk preżenti li miżuri fit-terminu immedjat għandhom jittieħdu bil-ħsieb ta' strateġija fit-tul li tindirizza l-iżvantaġġi partikolari tal-gżejjer fil-kompetittività u l-konnettività. Nenfasizza li strateġija fit-tul għandha tagħti aktar flessibbiltà fejn tidħol għajnuna mill-istat sabiex ikun żgurat li setturi strateġiċi tal-gżejjer bħalma hu t-turiżmu sostenibbli jitqiesu b'mod xieraq. Aċċennajt ukoll għall-fatt li turiżmu sostenibbli ma jfissirx biss l-ospitalità, iżda jkopri setturi differenti li flimkien jistgħu jikkontribwixxu biex l-ekonomija lokali tagħna, li hi magħmula l-aktar minn negozji żgħar u medji, issir aktar diversifikata. Innutajt li turiżmu sostenibbli jgħin biex jixpruna innovazzjoni li twassal għal ekonomija ċirkulari, soluzzjonijiet ta' mobilità li jirrispettaw l-ambjent, kif ukoll għat-tisħiħ ta' inizjattivi li jieħdu ħsieb il-pajsaġġ u jpoġġu aktar valur fil-wirt kulturali. Diġà insistejt diversi drabi fuq is-sejħa li saret mill-Parlament Ewopew fl-Istrateġija Ewropea għall-SMEs sabiex il-kundizzjonijiet speċjali tan-negozji żgħar u medji li jaħdmu minn fuq gżejjer ikunu studjati mill-qrib fl-eventwalità ta' reviżjoni tar-regoli Ewropej dwar l-Għajnuna mill-Istat. Illum qegħda nġedded din is-sejħa. .td_uid_3_602c082588164_rand.td-a-rec-img{text-align:left}.td_uid_3_602c082588164_rand.td-a-rec-img img{margin:0 auto 0 0}